Μάντισον Κοξ

Ο Μάντισον Κοξ, γεννηθείς στις 23 Σεπτεμβρίου 1958 στο Σαν Φρανσίσκο, είναι Αμερικανός αρχιτέκτονας τοπίου, δημιουργός κήπων στις ΗΠΑ, την Ευρώπη και τη Βόρεια Αφρική, αντιπρόεδρος της Fondation Pierre Bergé – Yves Saint Laurent από το 2011, υπεύθυνος του Κήπου Μαζορέλ στο Μαρακές, καθώς και διευθυντής των Μουσείων Σαιν Λωράν στο Παρίσι και το Μαρακές.

 Βιογραφία 
Γεννηθείς στο Σαν Φρανσίσκο, ο Μάντισον Κοξ εγκαταστάθηκε στο Παρίσι το 1978, προκειμένου να σπουδάσει αρχιτεκτονική τοπίου. Εκεί, γνώρισε τους Υβ Σαιν Λωράν και Πιερ Μπερζέ. Αποτελώντας, ταυτόχρονα, ιστορικό της τέχνης της κηπουρικής και ειδικός στη βοτανική, ανήκει στο ίδιο ρεύμα με τον Ράσελ Πέιτζ (1906-1985).

Αποτέλεσε έναν εκ των εμπνευστών των Κήπων του Νέου Κόσμου, το 1986, στο Κάστρου του Μπλερανκούρ, προτού προχωρήσει στην δημιουργία ενός πειραματικού κήπου για την Ανθοκομική Έκθεση του Τσέλσι στο Λονδίνο. Ο Μάντισον Κοξ εργάστηκε, στην συνέχεια, για λογαριασμό ξενοδοχείων, μεταξύ άλλων, όπως το Delano στο Μαϊάμι, το Gramercy Park στη Νέα Υόρκη και το Sanderson στο Λονδίνο, καθώς και στον Κήπο Μαζορέλ, όπου οι παρεμβάσεις του είχαν ως αποτέλεσμα τον έπαινο προς το πρόσωπό του εκ μέρους της Κλωντ Λαλάν« Discovering Les Lalanne Anew in a Madison Cox-Designed Fun House », The New York Times, 26 Μαρτίου 2015.. Έκτοτε, απέκτησε παγκόσμια φήμη« The Gardener's House », The New York Times, 8 Μαρτίου 2013., ενώ τα ΜΜΕ του έδωσαν το ψευδώνυμο « κηπουρός των δισεκατομμυριούχων » , με τον ίδιο να τονίζει, ωστόσο, πως δεν επιζητούσε την δημοσιότητα« The Most Important Garden Designer You've Never Heard Of », The Wall Street Journal, 29 Νοεμβρίου 2012..

Μεταξύ των πελατών του, συγκαταλέγονται, μεταξύ άλλων, οι Αν Μπας (προχώρησε, μεταξύ άλλων, στην επιλογή 140 ποικιλίες τριαντάφυλλων για τον κήπο της), Μάικλ Μπλούμπεργκ, Μαρέλλα Ανιέλλι (για την έπαυλή της Αΐν Κασσιμού στο Μαρακές, της οποίας ο κήπος θεωρείται, πλέον, από ορισμένους ως ο ομορφότερος παγκοσμίως), Χένρι Κράβις, Sting και Τζέννιφερ Μπάρτλετ (για έναν κήπο ευρισκόμενων επί των στεγών της Νέας Υόρκης)« Madison Cox, le jardinier des milliardaires » , Patrice Piquard, capital.fr, Ιανουάριος-Φεβρουάριος 2016.. 

Ο Μάντισον Κοξ είναι, επίσης, ο δημιουργός ενός προγράμματος εκμάθησης της κηπουρικής για παιδιά προερχόμενα από τα χαμηλότερα κοινωνικά στρώματα στο Μουμπάι.

Στις 31 Μαρτίου 2017, παντρεύτηκε στο Παρίσι τον διάρκειας πολλών ετών σύντροφό του, Πιερ Μπερζέ« Pierre Bergé s'est marié avec le paysagiste américain Madison Cox », ouest-france.fr, 4 Μαΐου 2017.« Qui est Madison Cox, le mari de Pierre Bergé ? », parismatch.com, 4 Μαΐου 2017..

 Εργογραφία 
 Jardins privés de Paris, Albin Michel, 1989
 Erica Lennard, Jardins d'artistes, textes de Madison Cox, édition Aveline, 1993
 Pierre Bergé et Madison Cox, Majorelle, une oasis marocaine, Actes Sud, 1999 ISBN 978-2-7427-2430-7
 Jardins de jardiniers (collectif), Phaidon, 2015 ISBN 9780714870403

 Παραπομπές 

 Εξωτερικοί Σύνδεσμοι 
 Επίσημη ιστοσελίδα
 « À  Tanger, le jardin secret de Pierre Bergé », AD magazine, 27 Σεπτεμβρίου 2013

Κατηγορία:Αρχιτέκτονες τοπίου